stanford-oval/wikipedia huggingface dataset:
תלמי השלושה עשר

ערך זה עוסק באדם. אם התכוונתם למשמעות אחרת, ראו .
תלמי השלושה עשר תאוס פילופטור שמשמעותו "אב אוהב אל" (ביוונית: Πτολεμαῖος Θεός Φιλοπάτωρ; נולד ב-61/62 לפנה"ס – מרץ 47 לפנה"ס) היה מלך מצרים מבית תלמי, שמלך החל משנת 51 לפנה"ס ועד שנת 47 לפנה"ס, במשותף עם אחותו הבוגרת קלאופטרה השביעית.
לקריאה נוספת

דוד גולן, תולדות העולם ההלניסטי, הוצאת מאגנס, עמ' 777–778
הערות שוליים

↑  Alexandrian War באתר UNRV - The Roman Empire
1 2  Cleopatra: Last Queen of Egypt מאת Joyce Tyldesley, עמ' 237
↑  יוסף בן מתתיהו, תולדות מלחמת היהודים עם הרומאים, ספר א, פרק ט, פסקאות ג-ד.
| --- | --- |
בקרת זהויות :  ULAN: 500372672  VIAF: 4150150325533010090006   WorldCat (עם VIAF): 4150150325533010090006
תלמי השישי

| --- | --- |

מטבע של תלמי השישי
 לידה:  184 לפנה״ס 
 פטירה:  145 לפנה״ס (בגיל 39 בערך) סוריה 
 בן או בת זוג:  קלאופטרה השנייה 
 
תלמי השישי בדמותו כמלך הלניסטי
תלמי השישי בדמותו כמלך מצרי
תלמי השישי (יוונית: Πτολεμαῖος Φιλομήτωρ, בתעתיק עברי: פטולמאוס פילומטור שמשמעותו פטולמאוס אוהב אמו; 145-186 לפנה"ס) מלך במצרים התלמיית והיה המלך השישי מבית תלמי. מלך בין השנים 164-180 ו-163–145 לפנה"ס. היה בנו של תלמי החמישי.
תלמי השישי עלה למלוכה בגיל 6. בצעירותו שלט ביחד עם אמו קלאופטרה הראשונה שהייתה אחותו של אנטיוכוס הרביעי. הם שלטו יחדיו עד פטירתה בשנת 176 לפנה"ס. בשנת 175 לפנה"ס לערך, נשא לאישה את אחותו קלאופטרה השנייה ומלך יחד אתה. בהמשך הצטרף אחיו הצעיר שהפך ברבות הימים למלך תלמי השמיני.
קורות חייו

לאחר מות קלאופטרה הראשונה התחזקה במצרים הסיעה בראשות לנאוס ואלאוס, עוצרי המלך, שדרשה לצאת למאבק לכבוש מחדש את סוריה שאבדה לבית תלמי בעת המלחמה הסורית החמישית. בשנת 170 
לפנה"ס הוכרזו גם תלמי השמיני וקלאופטרה השנייה כשליטים של מצרים בנוסף לתלמי השישי, על מנת לחזק את אחדותה של מצרים. אנטיוכוס חשש מההתפתחות העניינים במצרים וערך הכנות להדיפת הסכנה המצרית. חששותיו של אנטיוכוס התאמתו כשהמצרים הכריזו מלחמה על הסלאוקים בשנת 170 לפנה"ס והחלה המלחמה הסורית השישית.
קרב פלוסיום שהתקיים בשנת 169 לפנה"ס, הסתיים בתבוסה מוחצת לצבא המצרי. ולנאוס ואלאוס הוחלפו בשני עוצרים חדשים, קומנוס וסינאוס, ושליחים נשלחו לדון במשא ומתן עם אנטיוכוס. תלמי השישי הועלה על ספינה כדי לחמוק מהאויב הסלאוקי. למרות ניסיון הבריחה, לכד הצי הסלאוקי את הספינה ותלמי נפל בידיו של אנטיוכוס. בלחץ רומאי נסוג אנטיוכוס והשאיר את תלמי השישי כשליט בובה במצרים.
תלמי השישי לא רצה לשחק את תפקיד הבובה. במקום להישאר נאמן לאנטיוכוס, שלח תלמי השישי משלחת לאלכסנדריה שלא נכבשה, והגיע להסכם שלפיו ישלוט יחד עם תלמי השמיני. התנגדות אנשי אלכסנדריה הביאה למצור של אנטיוכוס על העיר, אך ללא הצלחה והוא היה חייב לסגת בגלל התנגדות הרומאים. ניסיונות נוספים של אנטיוכוס לכבוש את מצרים לא צלחו. לאחר שהתלמיים פנו לסנאט הרומי בבקשת עזרה, הוצב לאנטיוכוס אולטימטום, היה עליו לעזוב את מצרים מיד. בקשותיו של אנטיוכוס מהרומאים לקבלת זמן נוסף לא נענו והוא עזב את מצרים.
תלמי השישי מונה על דעת הרומאים לשליט במצרים וחלק את השלטון עם אחיו תלמי השמיני ואחותו קלאופטרה השנייה. בשנת 164 לפנה"ס הדיח תלמי השמיני את אחיו מכיסאו, תלמי השישי ברח לרומא וביקש את עזרת הסנאט הרומי ובסיועה חזר בשנת 163 לפנה"ס למצרים כשליט יחיד. תלמי השישי הסכים לחלוקה של הממלכה, אך תלמי השמיני לא הסתפק בכך וניסה להשתלט על קפריסין, אך ללא הצלחה.
תלמי השישי ניסה להתנקש באחיו תלמי השמיני, אך לא הצליח בכך. תלמי השמיני ניסה להשתלט על קפריסין בפעם השנייה ושוב לא הצליח בכך. בשנת 154 לפנה"ס הביס תלמי השישי את אחיו במלחמה. אחיו מונה לשליט קירנאיקה, אזור שהיה בשליטת מצרים והיה נתון באופן פורמלי לשליטתו של תלמי השמיני.
בשנת 153 לפנה"ס החל להתערב במאבק השלטוני שהתקיים בממלכה הסלאוקית ותמך בתביעתו של אלכסנדר באלאס לשלטון על הממלכה. הוא השיא לו את בתו קלאופטרה תאה. לאחר שהסתכסכו ביניהם, העביר תלמי השישי את תמיכתו לדמטריוס השני השיא לו את בתו קלאופטרה לאישה, ופלש לסוריה עם צבא גדול. הקרב התקיים באנטיוכיה בשנת 145 לפנה"ס. בקרב ניצח הצבא המצרי, תלמי נפצע בקרב ולאחר מכן מת מפצעיו.
תמיכתו ביהודים

בתקופתו של תלמי השישי הייתה השפעת היהודים במצרים בשיאה. תלמי היה מעוניין לשמור על קשריו והשפעתו על היהודים בתקווה שיוכל להחזיר את שלטון בית תלמי לארץ ישראל. הוא נתן רשות לחוניו הרביעי בנו של הכהן הגדול חוניו השלישי להתיישב בלאונטופוליס ולבנות שם את מקדש חוניו. אישר לחוניו להקים גדוד צבאי ונתן לו אדמות כדי ליישב בהן את חייליו.
הערות שוליים

↑  ההגייה ביוונית: פילוֹמֶטוֹר, במלעיל (ההטעמה בהברה הלפני אחרונה).
↑  אפיתט מלכותי מקובל אצל המונרכים ההלניסטים
↑  אריה כשר, דור לדור: משלהי תקופת המקרא ועד חתימת התלמוד, קובץ מאמרים לכבוד יהושע אפרון, הוצאת מוסד ביאליק, 1995, עמ' 79
| 0 | 1 | 2 |
| --- | --- | --- |
| הקודם: תלמי החמישי | בית תלמי  164-180 לפנה"ס  163–145 לפנה"ס | הבא: תלמי השביעי  תלמי השמיני |
| --- | --- |
בקרת זהויות :  NLI: 987007405411905171  GND: 118596934  SUDOC: 26384949X  TePapa: 49548  ULAN: 500372671  VIAF: 67258070   WorldCat (עם VIAF): 67258070
תחנת זברה אינה עונה (ספר)

| --- | --- |

 מידע כללי
 מאת:  אליסטר מקלין (Alistair MacLean)
 שפת המקור:  אנגלית
 סוגה:  הרפתקאות
 נושא:  המלחמה הקרה 
 מקום התרחשות:  האזור הארקטי 
 הוצאה
 הוצאה:  William Collins, Sons, דאבלדיי 
 תאריך הוצאה:  1963
 הוצאה בעברית
 הוצאה:  הוצאת מ. מזרחי
 תאריך:  1965
 תרגום:  מירון אוריאל
 סדרה
 ספר קודם:  The Satan Bug 
 הספר הבא:  The Last Frontier 
 קישורים חיצוניים
 הספרייה הלאומית:  002294369, 001307498, 001755161
 
תחנת זברה אינה עונה הוא ספר הרפתקאות שכתב אליסטר מקלין על מסעה של צוללת אמריקאית להצלת אנשי תחנה מטאורולוגית בריטית בקוטב הצפוני. הספר פורסם באנגליה ב-1963, תורגם ב-1965 לעברית והוסרט ב-1968. רבים מתייחסים לספר זה כאחד הספרים הטובים שכתב מקלין.
הרקע לספר

הספר נכתב בשיאה של המלחמה הקרה שבמהלכה התגוששו המעצמות (רוסיה בראש הגוש המזרחי מול ארצות הברית בראש המדינות החופשיות) על השליטה בעולם. מלחמה זו התאפיינה בפעילות חשאית אינטנסיבית של כל גורמי הביון בעולם כשרק חלק קטן מפעילות זו נחשף. חלק מפעילות זו התמקדה בקוטב הצפוני שם ניצלו המעצמות את היותו של אזור זה ללא שייכות טריטוריאלית (עד שנת 1999) כדי להציב תחנות מעקב אחרי יריביהם.
עלילת הספר

העלילה מתמקדת במסעה של הצוללת האמריקאית "דולפין" להצלת ניצולים בתחנה מטאורולוגית בריטית הממוקמת על קרחון צף בקוטב הצפוני ונפגעה משרפה. במהלך הקריאה בספר נחשף הקורא לרבדים נוספים בעלילה דבר שמביא להבנה מחודשת של האירועים והגיבורים הראשיים.
עלילת הספר > היציאה לדרך

ממשלת בריטניה מבקשת מממשלת ארצות הברית סיוע להגיע לתחנת מחקר מטאורולוגית בקוטב הצפוני ממנה הגיעו שידורי חירום שדיווחו על שרפה בתחנה ועל מותם של חלק מאנשי התחנה. האמריקאים מסכימים לשלוח לסיוע את הצוללת האטומית "דולפין" בפיקודו של קומנדר (סא"ל) סוואנסון. זמן קצר לפני היציאה לדרך מגיע לבסיס היציאה אדם בשם ד"ר נייל קארפנטר על מנת להצטרף למסע. לטענתו הוא מומחה בתחום של פגיעות קור ובידיו מכתב מגורמים רמי דרג ובו הנחיה לצרפו לנסיעה. סוואנסון ומפקדו מתנגדים להנחיה זו וקארפנטר נאלץ לחשוף בפניהם שהתחנה אליה מועדות פניהם אינה תחנה מטאורולוגית רגילה אלא תחנת מעקב אחר שיגור טילים גרעיניים מבסיסים ברוסיה. בעקבות גילוי זה מסכים סוואנסון לצרפו לצוות.
עלילת הספר > המסע לתחנה

ההפלגה מתנהלת תוך תחרות עם שוברת קרח רוסית שמנסה גם היא להגיע לתחנה לעזרה. המסע צפונה עובר כמעט ללא תקלות למעט מקרה חירום, בזמן הצלילה מתחת לקרח, בו הצוללת כמעט טובעת לאחר שמי ים חודרים מצינור שילוח הטורפדו. במהלך ההפלגה חושף קארפנטר בפני מפקד הצוללת שמפקד התחנה הוא אחיו. בגלל עובי הקרח מצליח סוואנסון להציף את הצוללת 5 מייל מהתחנה ואת שאר הדרך עושים קארפנטר ועוד 3 מאנשי צוות הצוללת ברגל תוך שהם סוחבים על גבם ציוד ועזרה ומתמודדים עם סערה.
עלילת הספר > ההגעה לתחנה

בהגיעם לתחנה מגלה המשלחת ש-8 מאנשי התחנה מתו ושמבני התחנה נשרפו למעט אחד בו מצאו מחסה 11 ניצולים מורעבים שחלקם סובל מכוויות קור משמעותיות. בזמן ששלושת אנשי הצוות מטפלים בניצולים חוקר קארפנטר את גופות המתים ואת המבנים השרופים. הוא מגלה ששלושה מהמתים נורו מאקדח (אחד מהם הוא אחיו), שמכשיר הרדיו חובל ושהשרפה הייתה מכוונת. כמו כן מוצא קארפנטר מאגר מוסתר של מזון שמישהו הכין לשעת צרה. למרבה המזל מצליחה הצוללת לפלס את דרכה לקרבת התחנה וניתן להעביר את הניצולים לצוללת.
עלילת הספר > הדרך חזרה

לאחר העברת כל הפצועים לצוללת היא יוצאת לדרכה. בזמן צלילה מתחת לקרח פורצת שרפה בכור של הצוללת דבר שמאלץ את הצוות לסגור את הכור הגרעיני דבר המעמיד את הצוללת בסכנת חיים. לאחר מאמצים כבירים מכובה השרפה, הכור מונע מחדש והצוללת ניצלת.
עלילת הספר > סצנת הסיום

בסצנת הסיום אוסף קארפנטר, שמתגלה כאיש מבצעים של שירות המודיעין החשאי הבריטי, את הניצולים ואת מפקדי הצוללת על מנת להציג את ממצאיו. הוא מספר שלווין רוסי צילם את כל בסיסי הטילים של ארצות הברית ושחרר לאטמוספירה את סרט הצילום שנחת בקרבת התחנה כדי שסוכנים רוסים סמויים שהושתלו בתחנה יאספו אותו. מכיוון שהסרט נחת במרחק מה מהתחנה נאלצו הסוכנים הרוסים לצעוד למרחק רב מהתחנה ולכן סבלו מכוויות קור קשות. במקביל שלחו הבריטים 3 סוכנים משלהם לתחנה כדי למנוע את העברת הסרט לרוסיה (אחד מהם הוא אחיו של קארפנטר). במסגרת המאבק בין הסוכנים נרצחו הסוכנים הבריטים והסוכנים הרוסים שרפו את הבסיס כדי להעלים ראיות (ודאגו לשמור לעצמם מלאי מזון במחבוא נסתר). לאחר הגיעם של הסוכנים הרוסים לצוללת הם ניסו לעצור את התקדמות הצוללת על ידי גרימת שרפה בתוכה. כמו כן מספר קארפנטר שגם ניסיון ההטבעה במסע צפונה היה פעולת חבלה שביצעו סוכנים רוסיים במספנה כדי לעכב את הצוללת. בסופה של הסצנה חושף קארפנטר את שלושת הסוכנים ולאחר שאחד המרגלים שולף אקדח יורה בו אחד מאנשי צוות הצוללת. סרט הצילום מתגלה על גופו של אחד הסוכנים.
העיבוד לסרט

ב-1968 עובד הספר לסרט והופק על ידי אולפני מטרו גולדווין מאייר בבימויו של ג'ון סטרג'ס ובכיכובם של רוק הדסון, פטריק מקגוהן, ארנסט בורגניין וג'ים בראון. אף על פי שהעלילה דומה, יוצרי הסרט לא דבקו בנוסח הספר ושינו דברים רבים בפרטי העלילה.
הערות שוליים

↑  אליסטר מקלין, "תחנת זברה אינה עונה", הוצאת מ. מזרחי, 1965 עמוד 5.
↑  מפקד הצוללת יורה טורפדו על מנת לבקע את הקרח.
↑  אליסטר מקלין, "תחנת זברה אינה עונה", הוצאת מ. מזרחי, 1965 עמוד 240, "הנני סוכן חשאי של הממשלה הבריטית, קצין של הריגול- הנגדי".
תפליט

ערך זה עוסק בנוזל הזורם בדם. אם התכוונתם לנוזל המופרש מעצים, ראו .
| --- | --- |

 שיוך:  זורם, נוזלי הגוף 
 תיאור ב:  Desktop Encyclopedic Dictionary 
 
תפליט דמי
התפליט לאחר התייבשותו
תַּפְלִיט (מהשורש פלט; בלעז: exudate) הוא נוזל המסתנן מתוך מחזור הדם, בעיקר לאזור דלקתי או נגע.
הרכבו משתנה אולם לרוב כולל מים ומרכיבים שהתמוססו בדם. חלבוני פלזמה, תאי דם לבנים, טסיות דם ובמקרה של פגיעה בכלי הדם גם תאי דם אדומים.
סוגי תפליט

נוזל סרוטי - דומה בהרכבו לנסיוב (serum), מכיל מעט חלבונים ויימצא במצבי דלקת קלה.
תפליט דמי - מכיל תאי דם אדומים, יימצא במצבי פגיעה בשלמות כלי הדם.
מוגלה - תפליט שנמצא בפצעים מזוהמים המכיל חיידקים וריכוז גבוה של תאי דם לבנים.
תפליטים ספציפיים:
תפליט קרום הריאה (pleural effusion, pleural exudate) - בעל משקל סגולי גדול מ-1.020. נמצא בחלל האדר (חלל קרומי הריאה) בעקבות הפרעות בריאות כגון דלקות וגידולים.
בעת דלקת פיברינית יימצא תפליט עשיר בפיברין ובפיברינוגן.
דלקת נזלתית באף ובגרון מאופיינת בתפליט בעל ריכוז גבוה של ריר.
דית (טרנסודט)

דַּיִת (transudate, תרגום מילולי: פעפוע) הוא נוזל המופיע על רקע של הפרעה בלחץ הידרוסטטי או בלחץ אוסמוטי (ולא על רקע של עלייה בחדירות כלי הדם), ולכן הוא צלול יחסית, דל בחלבון ובעל משקל סגולי נמוך מאוד. לרוב, נוזל מסוג זה קיים במקרים של אי ספיקת לב שמאלי המשפיעה על לחצי הנוזל בכלי הדם, או למשל בתסמונת הנפרוטית - פגיעה כלייתית שגורמת לאובדן חלבון בשתן, ולכמות חלבון נמוכה בפלסמה המשפיעה על הלחץ האוסמוטי בנימים.
תוכנת הצפנה

תוכנת הצפנה היא תוכנה המשתמשת בהצפנה כדי למנוע גישה לא מורשית למידע דיגיטלי. קריפטוגרפיה משמשת להגנה על מידע דיגיטלי במחשבים וכן על מידע דיגיטלי שנשלח למחשבים אחרים דרך האינטרנט.
סיווג

ישנם מוצרי תוכנה רבים המספקים הצפנה. הצפנת תוכנה משתמשת בצופן כדי לטשטש את התוכן לטקסט צופן. אחת הדרכים לסווג סוג זה של תוכנה היא סוג הצופן המשמש. ניתן לחלק את הצפנים לשתי קטגוריות: צפני מפתח ציבורי (הידועים גם כצפנים א-סימטריים) וצפני מפתח סימטריים. תוכנת הצפנה יכולה להתבסס על מפתח ציבורי או הצפנת מפתח סימטרי.
דרך נוספת לסווג הצפנת תוכנה היא לסווג את מטרתה. באמצעות גישה זו, הצפנת תוכנה עשויה להיות מסווגת לתוכנה המצפינה "נתונים במעבר" ותוכנה המצפינה "נתונים במצב מנוחה". נתונים במעבר משתמשים בדרך כלל בהצפנה אסימטרית, ונתונים במצב מנוחה משתמשים בדרך כלל בצפני מפתח סימטריים.
ניתן לחלק עוד יותר צפני מפתח סימטריים לצפני זרמים ולצפני בלוק. צופני זרם מצפינים בדרך כלל טקסט רגיל ביט או בייט בכל פעם, והם משמשים לרוב להצפנת תקשורת בזמן אמת. המפתח משמש כדי לקבוע את המצב ההתחלתי של מחולל זרם מפתח, והפלט של מחולל זה משמש להצפנת הטקסט הפשוט. אלגוריתמי צופן בלוקים מפצלים את הטקסט הפשוט לבלוקים בגודל קבוע ומצפינים בלוק אחד בכל פעם. לדוגמה, AES מעבד בלוקים של 16 בתים, בעוד קודמו DES מצפין בלוקים של שמונה בתים.
ראו גם

פרוטוקול קריפטוגרפי
מפתח ציבורי
צופן סימטרי
SSL
הערות שוליים

↑  Thakur, Dinesh. "Cryptography - What is Cryptography?".
↑  "What is encryption? - Definition from WhatIs.com". SearchSecurity. נבדק ב-25 באפריל 2017. {{cite web}}:  (עזרה)
↑  "Why We Encrypt - Schneier on Security".
↑  Chandra, Sourabh; Paira, Smita; Alam, Sk Safikul; Sanyal, Goutam (נוב' 2014). "A comparative survey of Symmetric and Asymmetric Key Cryptography". IEEE. {{cite journal}}:  (עזרה)
| --- | --- |
בקרת זהויות :  NLA: 52
תחרות מחשבים

תחרות מחשבים היא תחרות שבה המשתתפים מתמודדים בהפגנת כישורים מסוימים בתחום המחשוב, כגון יכולת תכנות, ידע באלגוריתמים, חיפוש באינטרנט ונושאי מחשבים דומים.
היסטוריה

רוב סוגי הספורט קיימים מאות שנים, ולכן נערכות בהם תחרויות עם היסטוריה של מאות שנה, למשל האולימפיאדה. לעומת זאת, נושא המחשבים הוא צעיר למדי - המחשב הראשון נוצר רק במחצית המאה העשרים, ולכן גם תחרויות בנושא זה הן עניין של עשרות שנים בודדות בלבד.
התחרות המוקדמת ביותר התקיימה בסוף שנות השבעים, אך בשנים האחרונות חל גידול מרשים במספר התחרויות ובהיקפן.
המשתתפים נדרשים להפגין מיומנות במחשוב. השיפוט בתחרות מתבסס על זמן ועל איכות. דוגמה: בתחרות פיתוח יישומים המשתתפים משתמשים במחולל יישומים שונים, ונדרשים לפתח יישום תוך שעות אחדות. התוצאות נבחנות על ידי חבר השופטים לפי משך הזמן שנדרש לכל מפתח ואיכות התוכנה שיצר.
בעוד שחלק מהתחרויות כוללות התכנסות של המשתתפים במקום אחד, התפוצה הרחבה של תקשורת מחשבים ורשת האינטרנט בפרט גרמה לכך שההשתתפות בחלק מהתחרויות היא מרחוק והמשתתפים אינם נפגשים פנים אל פנים.
פרסים

בחלק מהתחרויות הפרס הוא כספי; בחלקן הוא יכול להיות מקום עבודה; וקיימות תחרויות בהן ה"פרס" הוא פרסום המקומות הראשונים ב-"Hall of Fame" ("היכל תהילה") מקומי (צורה זאת צברה תאוצה רבה מאז הופעת האינטרנט, ומקובלת במיוחד באתרי חידות ואתגרי מחשב).
חברות היי-טק משתמשות בתחרות ככלי לאיתור מועמדים לעבודה. זוכי התחרות מקבלים לעיתים מלגות לימודים למוסדות אקדמיים המעוניינים למשוך אליהם קהל זה.
רשימת תחרויות

אירועים רבים יכולים להחשב כתחרות הושמטו מהרשימה משום שאינם מתקיימים באופן סדיר. כך, למשל, תערוכת Y2Hack‏ היא תחרות האקרים שהתקיימה, נכון ל-2010 עד כה שלוש פעמים - בשנת 2000; בשנת 2004; ובשנת 2009.
רשימת תחרויות > תחרויות בישראל

קודגורו, תחרות מחשבים לגילאי 15 עד 18 המתקיימת מאז שנת 2000.
קודגורו אקסטרים, תחרות בשפת סף המתקיימת מאז שנת 2005.
תחרות חיפוש באינטרנט של מכללת אפקה מתקיימת מאז שנת 2003.
תחרות Webi לאתרי אינטרנט מתקיימת מאז 2004 מטעם עיתון אנשים ומחשבים.
HujiCode - האוניברסיטה העברית בירושלים קיימה לראשונה בתולדותיה תחרות תכנות ב-10 בנובמבר 2011.
אליפות הסייבר הישראלית, תחרות מחשבים לתלמידי כיתות א'-י"ב המתקיימת מאז שנת 2015.
רשימת תחרויות > תחרויות בעולם

ICPC - תחרות המחשבים הוותיקה ביותר והגדולה ביותר בעולם. שורשיה בתחרות בשנת 1970 והיא מתקיימת כתחרות רב-שלבית מאז שנת 1977.
אוניברסיטת קליפורניה בברקלי עורכת מאז שנת 1991 תחרות הכנה, שבוגריה מייצגים את האוניברסיטה.
פרופסור גיל ברקת הוביל צוות ישראלי ראשון בשנת 2006.
IOCCC - תחרות לכתיבת קוד "גרוע" ככל האפשר. מתקיימת מאז שנת 1984. דוגמה לקוד שנחשב על ידי רוב האנשים כגרוע הוא תוכנית C המייצרת מבוך ונראית כמו מבוך בעצמה (בגוף התוכנית אין אף הערה ושמות המשתנים בה קצרים מאוד).
Underhanded C Conteest - תחרות לכתיבת תוכנה שנראית תמימה אך מבצעת משהו אחר. מתקיימת מאז 2005, ועם הפסקה בין שנת 2009 ל-2014.
IOI - האולימפיאדה הבינלאומית במידע, מתקיימת מאז 1989.
ארגון FIRST עורך תחרויות מאז שנת 1992 ונכון ל-2013 משתתפים בה יותר משליש מיליון תלמידים.
התחרות מתקיימת גם בארץ.
ICFP - תחרות תכנות שנתית הנערכת משנת 1998.
"רובונר" - תחרות לתכנות רובוט שיכבה נר בתוך מבוך. מתקיימת בכל שנה מאז אמצע שנות התשעים. מטרת התחרות היא לבנות רובוט הנשלט באמצעות מחשב שיכול לנוע בתוך מבוך הבנוי כדירה, למצוא נר דולק ואז לכבותו בזמן הקצר ביותר. מהלך זה מכוון להדמיית פעולה בעולם האמיתי של רובוט המבצע פונקציה של הגנת בית אמיתי משרפה. הנר מייצג שרפה שהתחילה בבית ושהרובוט חייב לגלותה ואז לכבותה. למרות האמור לעיל, המטרה האמיתית של התחרות היא לקדם את הידע והטכנולוגיה של רובוטיקה במתחרים עצמם ובעולם בכלל.
בישראל מתקיימת התחרות מאז שנת 1998 (תחרות 2004 בוטלה עקב עיצומי המורים).
CSIDC - תחרות סטודנטים לתכנון פתרון עבור בעיות מעשיות. התחרות נערכת על ידי IEEE משנת 2000 ועד שנת 2006 לאחר שבשנת 2007 לא נמצאו רבע מיליון הדולר הנחוצים לקיום התחרות.
Top Coder - חברה המארגנת תחרויות תכנות שבועיות מאז שנת 2001. נכון לשנת 2013 יש לה יותר מחצי מיליון משתתפים.
SCC - תחרות ליצירת תמונות וסרטים המתוארים על ידי תוכנת POVRay בפחות מ-512 בתים. התחרות מתקיימת לפחות מאז שנת 2004.
CHC - תחרות של IEEE שהחלה עם חגיגות השישים להקמת הארגון בשנת 2006.
IEEExtreme - תחרות תכנות של 24 שעות המתקיימת מאז שנת 2006 ופתוחה לכל סטודנט חבר ארגון IEEE. בתחרות שנערכה ב-8.3.2008 השתתפו 128 צוותים מרחבי העולם (ארצות הברית, לבנון, קפריסין, ערב הסעודית, פולין, דובאי, ועוד). ובתחרות שנערכה באוקטובר 2009 השתתפו 697 צוותים ששלחו מעל עשרת אלפים פתרונות תוך 24 שעות התחרות. בתחרות השישית, באוקטובר 2012 השתתפו אלפי משתתפים ששלחו מעל 150,000 תוכניות תוך 24 שעות. באוקטובר 2013 השתתפו מעל ששת אלפי סטודנטים ששלחו מעל רבע מיליון תוכניות ביממת התחרות.
CodeJam - תחרות תכנות המאורגנת מאז 2008 על ידי חברת Google.
הערות שוליים

↑  http://y2hack.org
↑  מישל דור, הוכתר "אלוף ישראל" בחיפוש באינטרנט, באתר ynet, 29 במרץ 2007
↑  http://www.pc.co.il/Index.asp?CategoryID=82&ArticleID=801&Archive=1
↑  The People
↑  https://archive.today/20120708015730/code.cs.huji.ac.il/index.php
↑  http://www.cs.berkeley.edu/~hilfingr/programming-contest
↑  [Fwd: Re: [linux-support]Für C-Programmierer :o)]
↑  The Underhanded C Contest
↑  http://www.trincoll.edu/events/robot
↑  http://test.ynet.co.il/articles/1,7340,L-2892520,00.html
↑  http://www.computer.org/portal/site/ieeecs/menuitem.c5efb9b8ade9096b8a9ca0108bcd45f3/index.jsp?&pName=ieeecs_level1&path=ieeecs/education/csidc&file=index.xml&xsl=generic.xsl&
↑  http://local.wasp.uwa.edu.au/~pbourke/exhibition/scc5/index.html
↑  http://www.computer.org/portal/site/ieeecs/menuitem.c5efb9b8ade9096b8a9ca0108bcd45f3/index.jsp?&pName=ieeecs_level1&path=ieeecs/education/chc60&file=Index.xml&xsl=generic.xsl
↑  http://code.google.com/codejam
ढ

|  |
| --- | --- | --- | --- | --- | --- | --- | --- |

אלפבית דוונאגרי
תנועות
| अ | आ | इ | ई | उ | ऊ | ऋ |  |
| ए | ऐ | ओ | औ |  |  |  |  |
עיצורים
| क | ख | ग | घ | ङ | च | छ |  |
| ज | झ | ञ‌ | ट | ठ | ड | ढ |  |
| ण | त | थ | द | ध | न | प |  |
| फ | ब | भ | म | य | र | ल |  |
| व | श | ष | स | ह |  |  |  |
ढ - דְּ'הַה היא האות ה-25 והעיצור ה-14 באלפבית הדוונאגרי (אחרי ड). אות זו היא עיצור כפוף וכמעט זהה לאות הקודמת ड, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כעיצור מכתשי, סותם, קולי כפוף מנושף, כלומר ɖha (עם דגש על ה-h).
האות הבאה היא ण.
הגיית האות ढ
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
त

|  |
| --- | --- | --- | --- | --- | --- | --- | --- |

אלפבית דוונאגרי
תנועות
| अ | आ | इ | ई | उ | ऊ | ऋ |  |
| ए | ऐ | ओ | औ |  |  |  |  |
עיצורים
| क | ख | ग | घ | ङ | च | छ |  |
| ज | झ | ञ‌ | ट | ठ | ड | ढ |  |
| ण | त | थ | द | ध | न | प |  |
| फ | ब | भ | म | य | र | ल |  |
| व | श | ष | स | ह |  |  |  |
הגיית האות त
त - תָּה היא האות ה-27 והעיצור ה-16 (אחרי ण) באלפבית הדוונאגרי. המקבילה העברית הקרובה ביותר היא אות ת' דגושה (t). האות הבאה אחריה היא האות थ.
תלמי השמיני

| --- | --- |

מטבע דרכמה מכסף עם דמותו של תלמי השמיני
 לידה:  182 לפנה״ס 
 פטירה:  28 ביוני 116 לפנה"ס (בגיל 66 בערך)
 בן או בת זוג:  קלאופטרה השנייה קלאופטרה השלישית  איירנה 
 
תלמי השמיני ("אֵאוּאֵרְגֵטֶס" שמשמעותו "גומל החסד" או "המיטיב", ביוונית: Πτολεμαῖος Εὐεργέτης; משנת 182 לפנה"ס לערך - 26 ביוני 116 לפנה"ס) היה מלך במצרים התלמיית, המלך השמיני מבית תלמי. מלך בין השנים 170–163 ובין 145–131 ובין 116-127 לפנה"ס. היה בנם של תלמי החמישי וקלאופטרה הראשונה. היה ידוע בשל השמנת היתר שלו בכינויו "פיסקון" ("Physcon" או "Phúskōn"), כלומר נקניק או כרס.
קורות חייו > תקופת שלטונו הראשונה

עלייתו לשלטון של תלמי השמיני בשנת 170 לפנה"ס ארעה בתקופה סוערת בפוליטיקה של מצרים. לאחר מות קלאופטרה הראשונה התחזקה במצרים הסיעה בראשות לנאוס ואלאוס, עוצרי המלך, שדרשה לצאת למאבק לכבוש מחדש את סוריה שאבדה לבית תלמי בעת המלחמה הסורית החמישית. בשנת 170 הוכרזו גם תלמי השמיני וקלאופטרה השנייה כשליטים של מצרים בנוסף לתלמי השישי, על מנת לחזק את אחדותה של מצרים. אנטיוכוס הרביעי חשש מההתפתחות העניינים במצרים וערך הכנות להדיפת הסכנה המצרית. חששותיו של אנטיוכוס התאמתו כשהמצרים הכריזו מלחמה על הסלאוקים בשנת 170 לפנה"ס והחלה המלחמה הסורית השישית.
קרב פלוסיום שהתקיים בשנת 169 לפנה"ס, הסתיים בתבוסה מוחצת לצבא המצרי. ולנאוס ואלאוס הוחלפו בשני עוצרים חדשים, קומנוס וסינאוס, ושליחים נשלחו לדון במשא ומתן עם אנטיוכוס. תלמי השישי הועלה על ספינה כדי לחמוק מהאויב הסלאוקי. למרות ניסיון הבריחה, לכד הצי הסלאוקי את הספינה ותלמי השישי נפל בידיו של אנטיוכוס. בלחץ רומאי נסוג אנטיוכוס והשאיר את תלמי השישי כשליט בובה במצרים.
תלמי השישי לא רצה לשחק את תפקיד הבובה. במקום להישאר נאמן לאנטיוכוס, שלח תלמי השישי משלחת לאלכסנדריה שלא נכבשה, והגיע להסכם על דעת הרומאים שלפיו ישלוט בשיתוף עם תלמי השמיני ואחותו קלאופטרה השנייה.
קורות חייו > תקופת המאבקים באחיו תלמי השישי

בשנת 164 הדיח תלמי השמיני את אחיו מכיסאו, תלמי השישי ברח לרומא וביקש את עזרת הסנאט הרומי ובסיועה חזר בשנת 163 לפנה"ס למצרים כשליט יחיד. תלמי השישי הסכים לחלוקה של הממלכה, אך תלמי השמיני לא הסתפק בכך וניסה להשתלט על קפריסין, אך ללא הצלחה. בשנים 155-156 לפנה"ס ניסה תלמי השישי להתנקש באחיו תלמי השמיני, אך לא הצליח בכך. תלמי השמיני נסע לרומא כדי לקבל את תמיכת הסנאט תוך שהוא מציג את הצלקות שקיבל כתוצאה מניסיון ההתנקשות. קאטו הזקן שהיה בן בריתו של תלמי השישי ניסה להתנגד לתביעותיו, הוא קיבל את תמיכת הסנאט ועשה ניסיון נוסף להשתלט על קפריסין ושוב לא הצליח בכך. בזמן שהותו ברומא פגש את קורנליה אפריקנה (Cornelia Africana) שרק התאלמנה והציע לה נישואים, אך היא סרבה.
בשנת 154 לפנה"ס הביס תלמי השישי את תלמי השמיני במלחמה. תלמי השמיני מונה לשליט קירנאיקה, אזור שהיה בשליטת מצרים והיה נתון באופן פורמלי לשליטתו. תלמי השישי הציע לו את יד בתו קלאופטרה תאה. המאבק בין האחים לא פסק עד למותו בקרב של תלמי השישי בשנת 145 לפנה"ס.
קורות חייו > תקופת שלטונו השנייה

מיד לאחר מותו של תלמי השישי, הזדרזה קלאופטרה השנייה להכריז על בנה כמלך תלמי השביעי. תלמי השמיני הציע לה נישואים ושלטון משותף, היא הסכימה. במהלך פסטיבל החתונה רצח את תלמי השביעי והכריז על עצמו בשנת 145 לפנה"ס כמלך תוך שהוא לוקח לעצמו את התואר אאורגטס שהיה כינויו של תלמי השלישי.
לאחר עלייתו לשלטון יצא למסע נקמה באינטלקטואלים של אלכסנדריה שהתנגדו לשלטונו, הוא גירש אנשי הרוח, בלשנים, פילוסופים, פרופסורים לגאומטריה, מוזיקאים, ציירים, מורים, רופאים ואחרים ובכך שינה את פני אלכסנדריה. בשנת 142 לפנה"ס, כשקלאופטרה השנייה לא יכלה עוד להרות בשל גילה הוא פיתה את קלאופטרה השלישית בתה של אשתו קלאופטרה השנייה להתחתן איתו מבלי שהתגרש מאשתו. מעשה זה עורר זעם רב באלכסנדריה עד שבשנת 131 לפנה"ס מהומות באלכסנדריה הביאו לשריפת הארמון. תלמי השמיני, אשתו קלאופטרה השלישית וילדיהם ברחו לקפריסין, בזמן שקלאופטרה השנייה ובנם בן ה-12 תלמי ממפיטיס (Ptolemy Memphitis) מלכו באלכסנדריה.
מלחמת אזרחים איימה לקרוע את אלכסנדריה ממצרים, כשזה מול זה ניצבו תומכי תלמי השמיני ברחבי מצרים ותומכי קלאופטרה השנייה ובנה באלכסנדריה. במהלך מאבק זה רצח תלמי השמיני את בנם המשותף תלמי ממפיטיס, שהיה מלך מצרים באופן פורמלי, ושלח את חלקי גופתו המגואלים בדם אל אמו, קלאופטרה השנייה. בכך הפכה קלאופטרה השנייה לשליטה בלעדית במצרים. מחשש להתפרצות מלחמת אזרחים פנתה לסוריה והציעה לדמטיריוס השני, שהיה נשוי לבתה קלאופטרה תיאה את השלטון במצרים, אולם תלמי השמיני דאג שגם הוא יהרג.
בשנת 127 לפנה"ס עזבה קלאופטרה השנייה לסוריה ואיפשרה לתלמי השמיני וקלאופטרה השלישית לחזור לאלכסנדריה. בשנת 124 לפנה"ס חזרה קלאופטרה השנייה למצרים ושלטה במשותף יחד עם תלמי השמיני וקלאופטרה השלישית. שלטון זה התקיים עד מותו של תלמי השמיני בשנת 116 לפנה"ס. מותו הצית מחדש את מאבקי השלטון אך קלאופטרה השנייה מתה זמן קצר לאחר מכן והשאירה למעשה את השליטה הבלעדית לבתה קלאופטרה השלישית.
תלמי השמיני השאיר את השלטון לאשתו ולאחד מבניו לפי בחירתה. היא רצתה שבנה הצעיר שמלך לאחר מכן כתלמי העשירי יהיה שותף לה לשלטון, אבל אנשי אלכסנדרי העדיפו את בנה הבכור תלמי העשירי שהיה מושל קפריסין. באי רצון היא נענתה לדרישה.